Държавен вестник, бр. 29, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 29
“Чл. 26. (1) Заместник-министрите са граж-
дански лица. Те подпомагат министъра при осъ-
ществяване на програмата на правителството и
при изпълнение на неговите правомощия.
(2) Министърът делегира със заповед право-
мощия на своите заместници и определя техни-
те функции.
(3) При изпълнение на правомощията си
заместник-министрите издават заповеди.”
§ 12. Член 29 се изменя така:
“Чл. 29. (1) Политическият кабинет е пряко
подчинен на министъра на вътрешните работи,
има съвещателни и информационно-аналитич-
ни функции и осъществява връзките на МВР с
обществеността.
(2) Политическият кабинет подпомага ми-
нистъра на вътрешните работи при формулира-
не и разработване на конкретни решения за
осъществяване на правителствената политика,
както и при представянето є пред обществото.
(3) В политическия кабинет се включват за-
местник-министрите, началникът на кабинета,
парламентарният секретар и директорът на ди-
рекция “Пресцентър и връзки с обществеността”.
(4) Работата на политическия кабинет се
организира от началника на кабинета.
(5) Началникът на кабинета и парламентар-
ният секретар се назначават с трудов договор и
са пряко подчинени на министъра на вътреш-
ните работи.
(6) Експертните и техническите сътрудници
към политическия кабинет не могат да изпъл-
няват функции на управление.
(7) Експертните и техническите сътрудници
се назначават от министъра на вътрешните
работи по трудов договор. Те нямат статут на
държавни служители, а трудовите им правоот-
ношения се прекратяват със заповед на минис-
търа на вътрешните работи или с прекратява-
нето на неговия мандат.
(8) Средствата за дейността на политичес-
кия кабинет и заплатите на неговия персонал
представляват отделно перо в бюджета на МВР.”
§ 13. В чл. 31 се правят следните изменения:
1. В ал. 1:
а) точка 2 се изменя така:
“2. изпълняват заповедите на ръководство-
то на МВР и се отчитат пред него по направле-
нията на дейност;”;
б) в т. 6 думите “със служба “Международно
сътрудничество” се заменят със “с дирекция
“Международно сътрудничество”;
в) точка 8 се изменя така:
“8. отговарят за управлението на човешките
ресурси;”.
2. В ал. 3 думите “чл. 27” се заменят с “чл. 28”.
§ 14. В чл. 34, ал. 1 се правят следните из-
менения:
1. Точка 2 се изменя така:
“2. отговаря пред ръководството на МВР за
цялостната дейност на службата;”.
2. В т. 4 думите “министъра, главния секре-
тар и секретарите” се заменят с “ръководство-
то на МВР”.
3. Точка 8 се изменя така:
“8. отговаря за управлението на човешките
ресурси;”.
§ 15. В наименованието на глава пета, раз-
дел V думите “оперативно-техническите и ад-
министративните служби” се заменят със “спе-
циализираната и общата администрация”.
§ 16. Член 36 се изменя така:
“Чл. 36. Дирекциите по чл. 16 и 17 се ръково-
дят от директори.”
§ 17. Член 37 се изменя така:
“Чл. 37. (1) Директорите осъществяват об-
щото и непосредственото ръководство и отго-
варят за цялостната дейност на дирекциите пред
ръководството на МВР.
(2) Директорите съобразно функциите на
дирекциите осъществяват методическото ръко-
водство и контрол върху дейността на аналогич-
ните звена в структурата на министерството.”
§ 18. Член 38 се изменя така:
“Чл. 38. (1) При изпълнение на функциите си
директорите могат да се подпомагат от замест-
ник-директори.
(2) Заместник-директорите изпълняват функ-
ции по управление, възложени им със заповед
на директора.”
§ 19. В чл. 39 думите “Началниците на служ-
ба” се заменят с “Директорите на дирекция”.
§ 20. В чл. 54, ал. 2 думите “по чл. 7 и 8 от
Закона за задграничните паспорти” се заменят
с “по чл. 75 от Закона за българските докумен-
ти за самоличност”.
§ 21. В чл. 60 се правят следните изменения
и допълнения:
1. Досегашният текст става ал. 1 и в нея:
а) в т. 8 след думата “юридическите” се до-
бавя “и физическите”;
б) точка 9 се изменя така:
“9. издава документи за самоличност, разре-
шения за пребиваване на чужденци и осъщест-
вява административен контрол;”;
в) точка 16 се изменя така:
“16. самостоятелно и съвместно с други служ-
би и дирекции на министерството, както и с
други държавни органи, овластени за това, про-
вежда оперативни и други действия, свързани с
опазване сигурността на страната;”;
г) създава се т. 19:
“19. извършва действия по идентификация
на лица.”
2. Създава се ал. 2:
“(2) Ведомствата и органите, възложили
конвоирането по ал. 1, т. 11, осигуряват необхо-
димите документи и финансови средства за осъ-
ществяване на конвойната дейност.”
§ 22. В чл. 68 се правят следните изменения:
1. В ал. 1 т. 3 се изменя така:
“3. при осъществяване на контрол по редов-
ността на документите за самоличност и пре-
биваване в страната;”.
2. В ал. 2 думите “паспорт или други офици-
ални документи, съдържащи данни за самолич-
ността” се заменят с “документ за самоличност”.